फर्जी मस्टर रौल साइन कर मनरेगा मजदूर के नाम से निकाल ली राशि
सोशलऑडिट से मनरेगा में फर्जीवाड़ा का पर्दाफाश हुआ है। रिपोर्ट से यह भी सामने आया कि यहां मनरेगा के उद्देश्य का ही गला घोंट दिया गया। क्योंंकि मनरेगा का मूल उद्देश्य बेरोजगारों को राेजगार देना है, लेकिन यहां काम जेसीबी मशीन से हुआ है। दिव्यांगों और वृद्धों को भी काम से अलग रखा गया। राशि की बंदरबांट के लिए मस्टर रौल में हेराफेरी की गई। उसमें फर्जीवाड़ा किया गया है। ऑडिट टीम ने यह भी साफ कर दिया कि गड़बड़ी मनरेगा कर्मी, मेठ और बिचौलियों की मिली भगत से हुई है। कई योजनाओं में रिकवरी और एफआईआर का निर्देश अधिकारियों को दिया है। इन गड़बड़ियों खुलासा 13 प्रखंडों में सामाजिक अंकेक्षण इकाई झारखंड ने सामाजिक अंकेक्षण, परिसंपत्ति सत्यापन और जनसुनवाई के बाद किया। जन सुनवाई की अध्यक्षता बीडीओ द्वारा नामित गैर मनरेगाकर्मी पदाधिकारी का चयन किया गया था। ज्यूरी के अन्य सदस्यों में पंचायत समिति सदस्य, समुदाय स्तर के संगठन के कर्मी, मनरेगा मजदूर उपस्थित हुए। कार्यक्रम में प्रखंड पंचायत स्तर के मनरेगाकर्मी कई स्थानों पर बीडीओ, सांसद प्रतिनिधि, विधायक प्रमुख प्रतिनिधि ने भाग लिया। सामाजिक अंकेक्षण इकाई के जिला संसाधन सेवी पंचम प्रसाद वर्मा, मनोरंजन वर्मा एवं बैजनाथ वर्मा शामिल थे।
सोशल ऑडिट रिपोर्ट-6
गांवमें निगरानी समिति नहीं रहने के कारण योजना क्रियान्वयन की निगरानी नहीं की जा रही है। ग्राम सभा बैठकों में सभी स्थानों पर ग्राम निगरानी समिति का गठन किया गया।
ऑडिट रिपोर्ट-4
मनरेगाके कार्यस्थल पर मजदूरों को पेयजल, छायादार शेड एवं दवा/मेडिकल कीट की उपलब्धता नहीं रखी जाती है। जबकि मनरेगा में इस बात का प्रावधान है कि कार्यस्थल पर ये सभी चीजें रखें।
ऑडिट रिपोर्ट-5
मनरेगाके मजदूरों के निबंधन में अपने खर्च से फोटो लगाया गया है एवं जाॅब कार्ड का नवीनीकरण नहीं हुआ है। दिव्यांग एवं वृद्ध मजदूरों को कभी काम नहीं दिया गया है। जो अधिनियम के विपरीत है।
सोशल ऑडिट रिपोर्ट-2
गाण्डेयके ताराटांड़ एवं डुमरी के बेहरा सुइयाडीह डुमरचुटिया पंचायत, बिरनी के खेदवारा पंचायत में मनरेगा में जेसीबी मशीन से काम किया गया। फर्जी मस्टर राैल साइन कर रकम की निकासी की गई। जनसुनवाई में मजदूरों ने खुलकर विरोध किया। जिस पर ज्यूरी सदस्यों ने बीडीओ, जेई, पंचायत सेवक, रोजगार सेवक मेठ से रिकवरी करने दो हफ्ते में एफआईआर करने का आदेश दिया।
सोशल ऑडिट रिपोर्ट -1
बिरनीके पड़रमनियां पंचायत में मेठ रोजगार सेवक की मिलीभगत से एमबी बुक की फेरबदल की गई। फर्जी मस्टर राैल और मजदूरों का फर्जी हस्ताक्षर कर रकम निकाली गई। बीडीओ को लगभग 85000 रुपए मेठ रोजगार सेवक से रिकवरी करने का आदेश दिया गया है।
^टीम लीडर पंचम प्रसाद वर्मा ने कहा कि जिले की 20 पंचायतों की सोशल ऑडिट करने की जवाबदेही उन्हें मिली थी। जिसमें बारी-बारी से स्पॉट वेरीफिकेशन के आधार पर ऑडिट किया गया। मनरेगा में बड़े पैमाने पर गड़बड़ी सामने आई। मजदूरों से कहीं भी काम नहीं कराया गया, बल्कि जेसीबी से काम कराकर फर्जी मस्टर रौल भरा गया है। इस धांधली में मनरेगा कर्मियों का अहम रोल रहा है। पूरी रिपोर्ट वे सरकार को सौंपेंगे।
hin_Deva hin_Deva kas_Deva hin_Deva hin_Deva hin_Deva hin_Deva hin_Deva kas_Deva hin_Deva kas_Deva hin_Deva hin_Deva